****

**2019. évi versenybírói és versenyrendezői továbbképzés**

**Meghívó**

A Magyar Vitorlás Szövetség Versenybíró Bizottsága és Versenyrendező Bizottsága 2019 februárjában és márciusában két alkalommal hirdet továbbképzést a minősített szakemberek részére, amelyen további érdeklődőket is szívesen látunk.

A továbbképzési alkalmak a következők:

|  |  |  |
| --- | --- | --- |
|  | 1. alkalom | 2. alkalom |
| Időpont | 2019. február 23. 10:00-17:00 | 2019. március 9. 10:00-17:00 |
| Helyszín | Balatonfüredi Yacht ClubKlubszoba | Magyar Sport HázaI. emeleti konferenciaterem |
| Cím | 8230 Balatonfüred,Zákonyi Ferenc u. 2. | 1146 Budapest,Istvánmezei út 1-3. |
| Létszám | 60 fő | 120 fő |

A tervezett program az alábbi:

1. Köszöntő, a továbbképzés megnyitása
2. A Versenybíró Bizottság 2018. évi tevékenysége, a 2018. évi vitorlásszezon értékelése és tapasztalatai versenybírói szemmel (45 perc)

Előadó: Böröcz Bence

1. A Versenyrendező Bizottság 2018. évi tevékenysége, a 2018. évi vitorlásszezon értékelése és tapasztalatai versenyrendezői szemmel (45 perc)

Előadó: Fluck Benedek

1. Közösségi média használata (30 perc)

Előadó: Böröcz Bence

Kávészünet szendvicsekkel vagy aprósüteményekkel (45 perc)

1. Osztályszabályokkal kapcsolatos óvások (45 perc)

Előadó: Gerencsér Gergő

1. Gyakran előforduló rendezői hibák a versenyzői visszajelzések alapján – interaktív előadás (60 perc)

Előadók: Dávid Júlia és Fluck Benedek

1. DPI és támogató személyekkel kapcsolatos döntések (45 perc)

Előadó: Böröcz Bence

1. Soft session: személyes tapasztalatok, élmények (30 perc)
2. Konzultáció, kérdések (30 perc)

Válaszolnak: a fentebb szereplő előadók

Előzetes jelentkezés:

Kérjük, hogy jelentkezzetek a meghirdetett időpontok valamelyikére [az ide klikkelve elérhető űrlapon](https://goo.gl/forms/1qcyAJMW9Dm9TEY93) keresztül legkésőbb 2019. február 17-ig.

Részvételi díj:

6.500 Ft/fő, amelyet lehetőség van átutalással vagy a regisztrációkor készpénzben megfizetni. A regisztrációra 9:00 órai kezdettel kerül sor az előadóterem bejáratánál. Kérjük, hogy a pontos kezdést lehetővé téve, érkezzetek időben a regisztrációhoz. Ha átutalással rendeznétek a díjakat, kérjük, hogy azt e-mailben jelezzétek a hunsail@hunsail.hu címen.

A továbbképzésen való részvétellel a Versenybírók minősítési rendszere és a Versenyrendezők minősítési rendszere szerint 10 pont kerül jóváírásra a szakemberek számára hitelesített gyakorlatként. Mindkét képesítéssel rendelkező szakemberek számára elegendő az egyik alkalmon való részvétel ahhoz, hogy mindkét minősítésénél jóváírásra kerüljön a 10 pont.

Magyar Vitorlás Szövetség Versenybíró Bizottsága és Versenyrendező Bizottsága

Budapest, 2019. január 16.